KTC บวก 3% เก็งกำไรปีนี้ 7.9 พันล้าน รับบัตรเครดิตโต โบรกชูเป้า 68 บ.
KTC วิ่ง 3% ลุ้น Q1 โตต่อ จากสินเชื่อบัตรเครดิตขยายตัวได้ดี โบรกคาดกำไรปี 66 แตะ 7.9 พันล้าน แนะนำราคาเป้าหมาย 68 บ.
KTC วิ่ง 3% ลุ้น Q1 โตต่อ จากสินเชื่อบัตรเครดิตขยายตัวได้ดี โบรกคาดกำไรปี 66 แตะ 7.9 พันล้าน แนะนำราคาเป้าหมาย 68 บ.
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 12:19 น. อยู่ที่ระดับ 58.25 บาท บวก 1.75 บาท หรือ 3.10% สูงสุดที่ระดับ 58.25 บาท ต่ำสุดที่ระดับ 56.50 บาท ด้วยมูลค่าการซื้อขาย 366.84 ล้านบาท

บล.ฟิลลิป (ประเทศไทย) ระบุในบทวิเคราะห์ ว่า คาดกำไรปี 66 จะอยู่ที่ 7.4 พันล้านบาท เพิ่มขึ้น 4.1% จากงวดเดียวกันของปีก่อน ยังคงราคาพื้นฐานที่ 68 บาท แนะนำ “ซื้อ”
บล.ดาโอ (ประเทศไทย) ระบุในบทวิเคราะห์ว่า คาดกำไรปี 66 จะอยู่ที่ 7.9 พันล้านบาท เพิ่มขึ้น 12% จากงวดเดียวกันของปีก่อน จากสินเชื่อที่ยังเติบโตได้ดี โดยแนวโน้มไตรมาส 1/66 คาดจะขยายตัวดีขึ้นจากงวดเดียวกันของปีก่อน และจากไตรมาสก่อน จากสินเชื่อบัตรเครดิตที่เติบโตได้ดี  ทั้งนี้ได้รับผลบวกจากโครงการช้อปดีมีคืน และภาคการท่องเที่ยวที่ฟื้นตัว และไม่มีการตัดจำหน่ายหนี้สูญ KTBL เป็นจำนวนมากเหมือนไตรมาส 4/65 จากสินเชื่อเก่า KTBL คงเหลือต่ำเพียง 1.1 พันล้านบาท แนะนำราคาเป้าหมาย 68 บาท